કાયદો અને વ્યવસ્થાની પરિસ્થિતિ જાળવવા માટે પોલીસતંત્ર જુદા જુદા વિભાગ એસ.આર.પી., અર્ધ લશ્કરી દળો તથા રાજ્ય બહારની રિઝર્વ પોલીસને બોલાવવામાં આવે છે. આ તમામને બંદોબસ્ત સ્થળે પહોંચાડવા વાહન, પેટ્રોલ, દૈનિક ભથ્થું તેમ જ જમવાનો ખર્ચ 70 લાખથી પણ વધુ રૂપિયા થાય છે. સાત પોલીસમથક વિસ્તારમાંથી પસાર થતી યાત્રામાં એક દિવસ અગાઉથી જ બંદોબસ્ત ગોઠવી દેવાય છે. શહેરની ભગવાન જગન્નાથજીની રથયાત્રાનો ખર્ચ અંદાજિત છ કરોડથી પણ વધુ સરકાર દ્વારા કરવામાં આવ્યો હતો. ગત વર્ષે 700થી વધુ પોલીસ અધિકારીઓ અને 25,000 પોલીસ હોમગાર્ડઝ સહિત કર્મચારીઓનો સમાવેશ થયો હતો. 15 વર્ષ પહેલા રથયાત્રાનો ખર્ચ અંદાજે બે લાખ રૂપિયા હતો. આજે તે વધીને છ કરોડથી પણ વધુ પહોંચી ગયો છે.